system
Răspunde în limba română, în stilul Wikipedia, cat mai corect gramatical.
user
Ce poți să îmi spui despre acest subiect: Sfântul Sebastian?
assistant
Sfântul Sebastian () a fost un soldat roman. Din secolul al IV-lea este venerat ca sfânt martir creștin.

Biografie 
Sfântul Sebastian s-a înrolat în armata Imperiului Roman în anul 283 pentru a-și ajuta semenii creștini. Datorită încrederii de care se bucura, Sf. Sebastian ajunge căpitanul gărzii praetoriene, iar în timpul domniei lui Dioclețian devine senator.

Continuă să-i ajute pe creștinii întemnițați din Imperiu, periclitându-și astfel propria soartă. 
Salvează doi frați închiși pentru credința lor în Iisus Hristos, convertindu-i atât pe ostașii care-i păzeau cât și pe ceilați deținuți păgâni. Reușește să-i determine să se convertească la creștinism chiar pe magistrați, pe prefectul orașului și pe fiul acestuia Tiburtius (pe care îl și vindecă), alături de alți 68 de cetățeni din Roma.
   
Acțiunile sale de propăvăduire a creștinismului devin publice, iar pentru mărturisirea credinței în Mântuitor este condamnat la moarte prin săgetare. Deoarece supraviețuiește săgeților, trupul i-a fost bătut cu ciomege și tăiat în bucăți.

Patronate 
Sfântul Sebastian este patronul onomastic al orașelor:
 São Sebastião do Rio de Janeiro, Rio de Janeiro, Brazilia
 San Sebastián, Țara Bascilor, Spania,
 Sankt Sebastian (am Rhein), Renania-Palatinat, Germania,
 Sebastian, Florida, SUA.

Este de asemenea patronul catedralei catolice din Magdeburg, Saxonia-Anhalt, Germania. (vezi: :de:Sankt-Sebastian-Kirche (Magdeburg)).

Sărbători 
 în calendarul Bisericii Ortodoxe Române: 18 decembrie, sub numele "Sfântul mucenic Sebastian", alături de Zoe, soția lui, și a celor împreună cu el: Tranchilin, Nicostrat, Claudie, Castor, Tiburtie, Castul, Marcelin și Marcu;
 în calendarul Bisericii Române Unite cu Roma (Greco-Catolice): 18 decembrie, sub numele "Sfântul martir Sebastian și însoțitorii săi";
 în calendarul romano-catolic: 20 ianuarie, sub numele "Sebastian, martir";
 în calendarul evanghelic (luteran): 20 ianuarie, sub numele "Sebastian".

Note

Nașteri în 256
Decese în 288
Romani din secolul al III-lea
Sfinți în Biserica Catolică
Sfinți în Biserica Ortodoxă
Martiri creștini din timpul persecuției lui Dioclețian
Senatori romani
Sfinți militari